b'\n_START_ARTICLE_\nPaslap\xc4\x8di\xc5\xb3 namai (1 sezonas)\n_START_SECTION_\nPrincipas\n_START_PARAGRAPH_\n15 dalyvi\xc5\xb3 3 m\xc4\x97nesius gyvena name, vadinamame Paslap\xc4\x8di\xc5\xb3 namu. Jame yra svetain\xc4\x97, virtuv\xc4\x97, miegamieji, tualetai, vonios kambarys, sporto sal\xc4\x97 su burbuline vonia bei i\xc5\xa1pa\xc5\xbein\xc4\x8di\xc5\xb3 kambarys. Visuose kambariuose, i\xc5\xa1skyrus tualete, yra \xc4\xafmontuotos kameros, stebin\xc4\x8dios dalyvius 24 valandas per par\xc4\x85. Balsas kalba su dalyviais ir duoda jiems u\xc5\xbeduotis. Kiekvienas dalyvis turi savo paslapt\xc4\xaf, o kiti dalyviai turi j\xc4\x85 atsp\xc4\x97ti. Jei dalyvis atsp\xc4\x97jo kito dalyvio paslapt\xc4\xaf, tai jis gauna pastarojo pinigus. Kiekviena paslaptis verta 5000 Lt, o neteisingo sp\xc4\x97jimo atveju, sp\xc4\x97jantysis praranda 2500 Lt._NEWLINE_Kiekvien\xc4\x85 sekmadien\xc4\xaf i\xc5\xa1renkami du dalyviai (i\xc5\xa1skyrus antr\xc4\x85j\xc4\xaf kart\xc4\x85, kai buvo i\xc5\xa1rinkti trys), u\xc5\xbe kuriuos balsuoja televizijos \xc5\xbei\xc5\xabrovai. Ma\xc5\xbeiau bals\xc5\xb3 surink\xc4\x99s dalyvis i\xc5\xa1krenta \xc5\xa1e\xc5\xa1tadien\xc4\xaf tiesioginio eterio metu. I\xc5\xa1kritusio dalyvio turimi pinigai sudega \xe2\x80\x93 neatitenka nei jam, nei likusiems dalyviams._NEWLINE_Nugal\xc4\x97tojas gauna 50 000 Lt ir pinigus, laim\xc4\x97tus \xc5\xbeaidimo metu.'